„E un timp de reflecție, de contemplare, un timp în care ne adunăm gândurile, un moment de liniște. Indiferent dacă suntem implicați în proiecte, călătorim spre o scurtă evadare sau suntem internați într-un spital. Gândurile bune nu necesită demonstrații publice sau declarații în fața unei audiențe maxime, ci trebuie să existe pur și simplu. Vă rog să mă iertați pentru lipsa mea de reacție publică. Sunt convinsă că toate gândurile noastre bune și rugăciunile noastre au putere și sunt îndreptate acum către cel pe care îl iubim cu toții, Florin Piersic. Sperăm la o reîntâlnire pe scenă și în afara ei, bucurându-ne la fel ca întotdeauna alături de marele meu partener de scenă. Sănătate și speranță, dragă Florin! Să aveți parte cu toții de sărbători luminoase și liniștite! Paște fericit!”, a fost mesajul transmis de Medeea Marinescu pe pagina sa de Facebook.
Florin Piersic, în vârstă de 88 de ani, a suferit o intervenție chirurgicală la genunchi la Spitalul Militar Cluj-Napoca, fiind apoi transferat la Institutul Inimii din Cluj-Napoca pentru supraveghere medicală.